kardosdrur/scandi-wiki huggingface dataset:
Gaetano Scirea

Gaetano Scirea (født 25. maj 1953, død 3. september 1989) var en italiensk fodboldspiller (sweeper), der hyppigt regnes som en af de bedste forsvarspillere i fodboldens historie.

Klubkarriere 

Efter at have startet sin karriere hos Atalanta skiftede Scirea i 1974 til Torino-storklubben Juventus, hvor han spillede resten af sin seniorkarriere. I løbet af de følgende 14 år spillede han næsten 400 Serie A-kampe for klubben, hvor han blev en krumtap i forsvaret på et hold, der i denne periode var et af de absolut stærkeste i Europa. Scirea var blandt andet med til at vinde hele syv italienske mesterskaber, to Coppa Italia-titler samt samtlige de tre store daværende europæiske klubturneringer, Mesterholdenes Europa Cup, Pokalvindernes Europa Cup og UEFA Cuppen.

Scirea var kendt som en forudseende spiller, der sjældent lod sig overliste af modstanderen. I løbet af sin 16 år lange karriere modtog han heller ikke et eneste rødt kort.

Landshold 

For det italienske landshold spillede Scirea hele 78 kampe, hvori han scorede to mål. Hans første landskamp var en venskabskamp mod Grækenland 30. december 1975. Han var efterfølgende en del af italernes trup til både VM 1978 i Argentina og EM 1980 på hjemmebane. Ved begge turneringer spillede han i alle italienernes kampe.

Ved VM 1982 i Spanien var Scirea en afgørende brik på italienernes hold, der vandt guld efter finalesejr over Vesttyskland. Også ved denne turnering spillede han alle holdets kampe, og det samme gjorde han fire år efter ved VM 1986 i Mexico, hvor italienerne dog blev slået ud allerede i 1/8-finalen af Frankrig.

Død 

Efter at have afsluttet sin aktive karriere i 1988 blev Scirea ansat af Juventus i en assisterende trænerrolle. I efteråret 1989 var han på en rejse til Polen for at se en kamp med Górnik Zabrze, som Juventus kort tid efter skulle møde i en kamp i UEFA Cuppen. Den 3. september var han i nærheden af byen Babsk involveret i en trafikulykke, hvor bilen med ham og tre øvrige passagerer kolliderede med en tankvogn. Tre af de fire i bilen, herunder Scirea, omkom ved ulykken. Efterfølgende opkaldt Juventus en tribune på deres daværende stadion, Stadio delle Alpi, efter ham.

Titler 
Serie A
 1975, 1977, 1978, 1981, 1982, 1984 og 1986 med Juventus

Coppa Italia
 1979 og 1983 med Juventus

UEFA Cup
 1977 med Juventus

Pokalvindernes Europa Cup
 1984 med Juventus

UEFA Super Cup
 1984 med Juventus

Intercontinental Cup
 1985 med Juventus

VM
 1982 med Italien

Referencer

Eksterne henvisninger 

Fodboldspillere fra Italien
Fodboldspillere fra Atalanta BC
Fodboldspillere fra Juventus F.C.
Verdensmestre i fodbold
Omkomne ved trafikulykker i Polen
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Williamsburg

Williamsburg kan henvise til:

Steder 
 Colonial Williamsburg, et historisk museum og privat fond i Virginia
 Williamsburg, Brooklyn, kvarter i New York City
 Williamsburg, tidligere navn for Kernville (former town), Californien
 Williamsburg, Colorado
 Williamsburg, Delaware
 Williamsburg, Florida
 Williamsburg, Dunwoody, Georgia
 Williamsburg, Illinois
 Williamsburg, Indiana
 Williamsburg, Iowa
 Williamsburg, Kansas
 Williamsburg, Kentucky
 Williamsburg, Maryland
 Williamsburg, Massachusetts
 Williamsburg, Michigan
 Williamsburg, Missouri
 Williamsburg, New Mexico
 Williamsburg, Ohio
 Williamsburg, Ontario (se South Dundas, Ontario)
 Williamsburg, Pennsylvania
 Williamsburg, Tennessee, nu kendt som Burwood, Tennessee
 Williamsburg, Virginia, uafhængig by
 Slaget om Williamsburg (1775), under den amerikanske uafhængighedskrig
 Slaget om Williamsburg, 1862, under den amerikanske borgerkrig
 Williamsburg, West Virginia
 Williamsburg, Wisconsin, en spørgelsesby

Anden brug 
 Williamsburg (film), en amerikansk satirisk drama fra 2006
 "Williamsburg" (sang), en sang på Armor For Sleep's album fra 2007 Smile For Them
 Williamsburg (yacht), en yacht for USA'spræsidenter

Se også 
 Williamsburgh (flertydig)
 Williamsburg Township (flertydig)
 Williamsburg County, South Carolina
 Williamsburg Bridge, i New York City
Fulvio Collovati

Fulvio Collovati (født 9. maj 1957 i Teor, Italien) er en italiensk tidligere fodboldspiller (midterforsvarer), og verdensmester med Italien ved VM 1982.

Klubkarriere 

Collovati spillede på klubplan for begge de to store Milano-klubber, AC Milan og Inter. Hos førstnævnte var han med til at vinde både det italienske mesterskab og pokalturneringen Coppa Italia. Senere i karrieren repræsenterede han også Udinese, AS Roma samt Genoa

Landshold 

For Italiens landshold spillede Collovati 50 kampe hvori han scorede tre mål. Hans første landskamp var en venskabskamp på hjemmebane mod Holland 24. februar 1979. Året efter var han med til at blive nr. 4 ved EM 1980 på hjemmebane.

I 1982 blev Collovati verdensmester med landsholdet ved VM i Spanien. Han spillede samtlige italienernes syv kampe i turneringen, herunder finalesejren over Vesttyskland. Hans sidste slutrunde med landsholdet var VM 1986 i Mexico, hvor italienerne røg ud i 1/8-finalen til Frankrig.

Efter karrierestop 

Efter at have stoppet sin aktive karriere har Collovati blandt andet fungeret som ekspertkommentator på den italienske TV-station RAI.

Titler 
Serie A
 1979 med AC Milan

Coppa Italia
 1977 med AC Milan

VM
 1982 med Italien

Referencer

Eksterne henvisninger 

Fodboldspillere fra Italien
Fodboldspillere fra FC Internazionale Milano
Fodboldspillere fra AC Milan
Fodboldspillere fra AS Roma
Fodboldspillere fra Udinese Calcio
Fodboldspillere fra Genoa C.F.C.
Verdensmestre i fodbold
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Henrettelserne af politiske fanger i Iran 1988

Henrettelserne af politiska fanger i Iran 1988 (: ) er sagen om de systematiske henrettelser af et stort antal politiske fanger i Iran, efter direkte hemmeligstemplet ordre fra ayatollah Khomeini og gennemført af en hemmelig kommission, som startede den 29. juli 1988 og varede i to måneder, frem til til den 27 september. De dræbte var medlemmer af den muslimske guerillaorganisation Folkets mujahedin såvel som medlemmer af den iranske Kur Demokratiske Parti, og forskellige venstreorienterede organisationer som det Moskvavenlige kommunistiske Tudeh parti eller Folkets Fedayeen, Rah-e Kargar, Peykar, Kommunistiska Partiet, Komala etc. 

Henrettelserne baseredes på anklager, som fuldstændig savnede forbindelse med hvorfor de var blevet fængslet. Uafhængigt af om de allerede var blevet dømt eller ej, blev fangerne udspurgt på ny af specielle anklagere og dommere med udgangspunkt i nogle få spørgsmål. Spørgsmålene var afhængige af om fangen var muslim og mistænktes for at samarbejde med Folkets mujahedin, eller for samarbejde med kommunistiske organisationer. Motiverine til de nye (døds)domme blev samlet under betegnelserne Moharebeh og Ertedad.  

Der er forskellige opfattelser af grundlaget for henrettelserne 1988. To forklaringer er dog fremtrædende. En gruppe ser henrettelserne som det iranske regimes svar på en militær operation, der blev kaldt "Eviga lyset" eller Mersad, startet af den ovennævnte muslimske guerillaorganisation, Folkets mujahedin, hvis tropper 23–29 juli 1988 i slutfasen af krigen mellem Iran og Irak angreb Irans vestlige grænser. Henrettelserne begyndte samme dag som dette overfald sluttede. En anden gruppe ser henrettelserne som en logisk følge af eller fortsættelse af den rådende repression i Iran, og den undertrykkelse af oppositionelle politiske organisationer som var blevet påbegyndt i begyndelsen af 1980-erne. Mange af de dræbte fanger var blevet arresteret allerede i årene 1981–1987, og henrettelserne 1988 var højde punktet på den henrettelsesbølge som var startet i 1981.

En direkte konsekvens af henrettelserne var, at ayatollah Hossein-Ali Montazeri blev afsat. Han var ellers udset til at efterfølge ayatollah Khomeini som den åndelige leder af Iran. Da Montazeri hørte om henrettelserne, skrev han tre breve i protest, hvor han fordømte henrettelserne "i utvetydige vendinger". Montazeris protester var en medvirkende årsag til at henrettelserne ophørte.

Henrettelserne er blevet opfattet som en politisk udrensning uden sidestykke i moderne iransk historie, både i omfang og i hemmelighedskræmmeri. Det præcise antal dræbte fanger er fortsat uklart. Ayatollah Montazeri har i sine memoirer gættet på mellem 2.800 og 3.800 dræbte. Amnesty International har registreret navne på over 4.482 forsvundne fanger. En del iranske politiske organisationer har offentliggjort egne lister på de dræbte fanger, hvis antal her vurderes til at være omkring 4.000–5.000. En stor del af de venstreorienterede og kommunister som blev dræbt i 1988 i Evin-fængslet og Gohar Dasht-fængslet i Teheran er begravet  på kirkegården Khavaran i den sydlige del af Teheran.

Kilder 

Irans politik
Politik i 1988
Giancarlo Antognoni

Giancarlo Antognoni (født 1. april 1954 i Marsciano, Italien) er en italiensk tidligere fodboldspiller (offensiv midtbane), og verdensmester med Italien ved VM 1982.

Klubkarriere 

På klubplan tilbragte Antognoni størstedelen af sin karriere hos Firenze-storklubben Fiorentina. Han spillede hele 15 sæsoner for klubben, som han var med til at sikre en Coppa Italia-titel i 1975. Han stoppede sin karriere i 1989 efter et ophold hos schweiziske FC Lausanne-Sport.

Landshold 

For Italiens landshold spillede Antognoni hele 73 kampe hvori han scorede syv mål. Hans første landskamp var en EM-kvalifikationskamp på udebane mod Holland 20. november 1974. I de følgende år repræsenterede han Italien ved både VM 1978 i Argentina og EM 1980 på hjemmebane.

I 1982 blev Antognoni verdensmester med landsholdet ved VM i Spanien. Han spillede seks ud af italienernes syv kampe i turneringen, kun finalesejren over Vesttyskland var han ikke med i. VM-triumfen blev hans sidste slutrunde med landsholdet.

Titler 
Coppa Italia
 1975 med Fiorentina

VM
 1982 med Italien

Referencer

Eksterne henvisninger 

Fodboldspillere fra Italien
Fodboldspillere fra ACF Fiorentina
Fodboldspillere fra FC Lausanne-Sport
Verdensmestre i fodbold
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Fawaz Al-Hasawi

Fawaz Mubarak Al-Hasawi (født 25. oktober 1968) er en forretningsmand fra Kuwait og tidligere ejer og formand for den engelske fodboldklub Nottingham Forest F.C.

Han var formand for fodboldklubben fra december 2012 og indtil maj 2017. Klubben blev købt af Al-Hasawi-familien i 2012.

Referencer 

Personer fra Kuwait
Nottingham Forest F.C.
Knibtang

Knibtangen er et håndværktøj, der anvendes til at klemme, skære eller trække en genstand ud. Knibtangen er en optimal løftestang, som adskiller sig fra den almindelige tang ved koncentrationen af kraft enten ved et punkt eller vinkelret på en kant. Dette gør det muligt at bringe knibtangens tænder tæt på en overflade, som det ofte kræves ved udtrækning af søm.

Knibtange bruges primært til at fjerne objekter ud af et materiale, som de tidligere er blevet anvendt på. Dette kan eksempelvis været et søm i et bræt.

Tangen er et lignende værktøj med en anden type hoved, der bruges til at klemme, snarere end at skære og trække.

Eksterne henvisninger 

Tænger
Solstorm (flertydig)

Solstorm har flere betydninger:
 Solstorm − en midlertidig forstyrrelse af jordens magnetosfære
 Solstorm (roman) − en roman af Åsa Larsson fra 2003
 Solstorm (film) − en film af Leif Lindblom fra 2007, baseret på romanen af Åsa Larsson
Rebecka Martinsson

Rebecka Martinsson er en fiktiv advokat, som er hovedpersonen i Åsa Larssons kriminalromaner.

Martinsson er advokat på advokatkontoret Meijer & Ditzinger i Stockholm og optræder første gang i romanen Solstorm fra 2003. Bogen blev filmatiseret i 2007, hvor hun spilles af skuespilleren Izabella Scorupco.

I 2017 kom der en tv-serie på TV4, hvor hun spilles af Ida Engvoll  samt fra 2020 af Sascha Zacharias.

Referencer

Eksterne henvisninger 
 
 

Fiktive personer fra Sverige
Landkreis Alzey-Worms

Landkreis Alzey-Worms  er en landkreis i delstaten Rheinland-Pfalz i Tyskland. Administrationsby og samtidig den største kommune er  Alzey.  Landkreisen er for størsteparten oprettet af de tidligere landkreise Alzey og Worms.

Geografi
Landkreisen har navn efter byen Worms, der ligger mod sydøst, men som ikke er en del af kreisen, og byen Alzey, der er administrationsby. Rhinen danner den østlige kreisgrænse og samtidig delstatsgrænse til Hessen. Her fra breder  Alzeyer Hügelland sig mod vest til de nordøstlige udløbere af Pfälzerwald. Den vestlige del er et skovlandskab med klipper som kaldes Rheinhessische Schweiz.

Nabokreise 
Landkreisen grænser (med uret fra nordøst) til  landkreisene Groß-Gerau og Bergstraße (begge i Hessen) samt byen  Worms og landkreisene Bad Dürkheim, Donnersbergkreis, Bad Kreuznach og Mainz-Bingen (alle i Rheinland-Pfalz).

Byer og kommuner
Kreisen havde   indbyggere pr.    

Alzey administrationsby ()

Forbundskommuner Verbandsgemeinden med tilhørende kommuner:

Eksterne henvisninger 

 Officielt websted

Rheinland-Pfalz' geografi
Landkreis i Rheinland-Pfalz
Elina Netšajeva

Elina Netšajeva (Элина Нечаева, født 10. november 1991) er en estisk  sangerinde som repræsenterede Estland ved Eurovision Song Contest 2018 med sangen "La forza".

Netšajeva er af Estisk, Russisk og Chuvash oprindelse.

Eksterne henvisninger 

Personer fra Tallinn
Sangere fra Estland
Estlands Eurovision Song Contest-deltagere
Deltagere ved Eurovision Song Contest 2018
Godfrid, hertug af Frisen

Godfrid, Godafrid, Gudfrid eller Gottfrid (; myrdet juni 885) var en dansk vikingeleder i 800-tallet. Han har sandsynligvis været med den store hedenske hær på kontinentet, og han blev en af kejser Karl den Tykkes vasaller, hvor han kontrollerede størstedelen af Frisen mellem år 882 og 885.

I 880 plyndrede Godfrid Flandern med Gent som base. I 882 plyndrede han Lotharingien og byerne Maastricht, Liège, Stavelot, Prüm, Køln og Koblenz blev ødelagt. Efter belejringen af Asselt tvang ham til at indgå et forlig, fik Godfrid tildelt Kennemerland, som Rorik af Dorestad tidligere havde hersket over som vasal for Karl ifølge Annales Fuldenses. Godfrid svor troskab til Karl, og lovede ham aldrig igen at plyndre i hans kongerige, og han accepterede kristendommen og blev døbt med Karl som hans gudfar. Til gengæld gjorde Karl ham til hertug af Frisen, og gav Gisela, datter af Lothar 2., som kone.

Godfrid gjorde dog intet mod de danske vikingetogter, der plyndrede store del af Nederlandene. I 885 blev han kaldt til Lobith til at møde, efter han var blevet beskyldt for meddelagtighed i et oprør sammen med Hugh, hertug af Alsace. Han blev dræbt af en gruppe frisiske og saksiske adelsfolk samt Henry af Franken. Den lokale greve Gerulf overtog den vestfrisiske kystlinje fra danskeren efter mordet.

Denne Godfrid er nogle gange blevet forvekslet med Godfrid Haraldsson.

Eksterne henvisninger 
Nelson, Janet L (ed.), and Reuter, Timothy (trans.) The Annals of Fulda. (Manchester Medieval series, Ninth-Century Histories, Volume II.) Manchester: Manchester University Press, 1992.

MacLean, Simon. Kingship and Politics in the Late Ninth Century: Charles the Fat and the end of the Carolingian Empire. Cambridge University Press: 2003.
Smith, Julia M. H. Province and Empire: Brittany and the Carolingians. Cambridge University Press: 1992.

Personer fra vikingetiden
Frederik Trampe

Frederik Christopher, greve af Trampe (19. juni 1779 – 18. juli 1832) var en dansk-norsk greve og politiker.

Familie 
Frederik Christopher Trampes forældre var Adam Frederik, greve af Trampe og Getrud (født Hoffmand de Poulson). Frederiks far tilhørte en oprindelig pommersk adelfamilie, hvis adelsstatus var blevet overført til Danmarkog Norge. Frederik var gift tre gange, og han fik adskilige børn, inklusive Adam Frederik Johan Poulson, greve af Trampe, en af de sidste norske grever.

Uddannelse og beskæftigelse 
Han blev født i 1779. I 1794 begyndte han på Københavns Universitet, og i 1798 blev han færdig som cand.jur. Han blev dommerfuldmægtig i 1800, inden han gjorde en kort mililtær karriere i Hæren. Han tjente som guvernør af den, på dette tidspunkt, danske provins Island. I 1810 kom han til Norge som det første medlem af sin familie, og blev amtmand i Søndre Trondhjems amt (nu Sør-Trøndelag). Han beholdt dette embede frem til sin død i 1832.

I Trondhjem var han medlem af Det Kongelige Norske Videnskabers Selskab, hvor han tjente som præses i 1832 umiddelbart før sin død. Han blev gjort til Ridder af Dannebrog i 1811, ridder af Nordstjerneordenen i 1818, og efterfølgende kommandør af Nordstjerneordenen i 1825.

Se også 
 Adel i Danmark
 Norske adelsslægter

Referencer 

Grever fra Danmark
Kommandører af Nordstjerneordenen
Riddere af Dannebrog
Omfartsvejen

Omfartsvejen kan henvise til følgende omfartsveje:

 Omfartsvejen (Christiansfeld)
 Omfartsvejen (Gørlev)
 Omfartsvejen (Holbæk)
 Omfartsvejen (Langeskov)
 Omfartsvejen (Nørre Snede)
 Omfartsvejen (Padborg)
 Omfartsvejen (Pandrup)
 Omfartsvejen (Rudkøbing)
 Omfartsvejen (Slagelse)
 Omfartsvejen (Sønderborg)
 Omfartsvejen (Søndersø)
 Omfartsvejen (Terndrup)
 Omfartsvejen (Vester Hassing)
Schiønning og Arve

Schiønning og Arve kan henvise til række stumfilm:

 Schiønning og Arve (10)
 Schiønning og Arve (11)
 Schiønning og Arve (39)
 Schiønning og Arve (40)
Brummen

Ordet Brummen har flere betydninger::

Brummen – slangudtryk for fængsel.
Brummen (Nederlandene) – kommune i Nederlandene.
Brummen (band) – dansk hiphop-gruppe.
Brummen (lyd) – en svag lyd.
Christine Dal

Christine Dal er en dansk politiker og regionsrådsmedlem i Region Hovedstaden fra 2018-2026 for Venstre. Hun er født i 1991 i Gentofte af Anne Frausing og Per Dal Jensen og bor i Lyngby-Taarbæk Kommune hvor hun også sidder i Kommunalbestyrelsen. 

Hun er uddannet sygeplejerske og er ansat på Gentofte Hospital med kirurgisk sygepleje i Urologien. Fik 2383 personlige stemmer ved Regionsvalget og 220 personlige stemmer ved kommunalvalget på Frederiksberg, hvor hun ikke blev valgt. Ved folketingsvalget 2019 stillede hun op i Københavns omegns storkreds for Hvidovrekredsen og fik 1358 personlige stemmer, og blev Venstres 1. suppleant til Folketinget.

Ved Kommunal- og regionsrådsvalget i 2021 stillede hun op til kommunalbestyrelsen i Lyngby-Taarbæk kommune og fik 448 personlige stemmer. Ved Regionsvalget i 2021 fik hun 2570 personlige stemmer og blev valgt ind begge steder.

Politiske poster 

 Medlem af Kommunalbestyrelsen i Lyngby-Taarbæk 2022-

 Medlem af Regionsrådet Hovedstaden 2018-
 Fmd. for Forebyggelses- Social- og Beskæftigelsesudvalget LTK 2022-
 Medlem af Hovedstadens Letbanebestyrelse 2023-
 Medl. Af Sundhedsudvalget, erhvervs, vækst og forsknings udvalget, Sundhedskoordinationsudvalget og følgegruppen for Bispebjerg hospital
 Medlem af Miljøudvalget under Danske Regioner 2018-2022
 Rådmand på Frederiksberg 2014-2015
 Medlem af Børneudvalget, undervisningsudvalget, sundhed- og omsorgsudvalget 2014-2015, 2016- 2017
 Bestyrelsesmedlem Frederiksberg gymnasium 2014-
 Bestyrelsesmedlem Kommuneforeningen Venstre Frederiksberg 2014-2018

Referencer 
2. https://kmdvalg.dk/RV/2021/r84982V.htm hentet 22. august 2023.

3. https://kmdvalg.dk/KV/2021/K84982173.htm hentet 22. august 2023.

4. https://www.ltk.dk/politik/kommunalbestyrelsen/medlemmer-af-kommunalbestyrelsen hentet 22. august 2023.

5. https://www.regionh.dk/politik/politiske-udvalg-og-fora/regionsraadet/Sider/Medlemmer_af_regionsraadet_2022-2025.aspx hentet 22. august 2023.

Regionsrådsmedlemmer fra Venstre
Politikere fra Venstre
Kommunalbestyrelsesmedlemmer fra Venstre
Rådmænd på Frederiksberg
Thomas Sopwith

Sir Thomas Octave Murdoch Sopwith, CBE, Hon FRAeS (født 18. januar 1888, død 27. januar 1989) var en engelsk luftfartspioner og sejlsportsmand.

Som 18-årig købte han sammen med en kammerat en luftballon, og i 1910, blot 22 år gammel, lærte han sig selv at flyve i et Howard Wright Avis-fly. Allerede samme år vandt han sin første konkurrence og modtog 4.000 pund i præmie for at have foretaget den længste flyvning fra England til et sted på kontinentet. Sopwith landede i Belgien og havde været tre timer og fyrre minutter om at tilbagelægge den 272 kilometer lange tur. 

Siden vandt han konkurrencer i USA, inden han blev opslugt af arbejdet med sin flyverskole og begyndte selv at designe fly.

I 1912 stiftede Sopwith flyproducenten Sopwith Aviation Company Ltd.

Under første verdenskrig masseproducerede Sopwiths fabrikker fly til det britiske flyvevåben. Mest kendt blev jagerflyet Sopwith Camel, som selv om det først kom med i krigen i 1917, alligevel var den flytype, der nedskød flest tyske fly. Det var således piloten i en Sopwith Camel, der i luften over Frankrig nedskød Den Røde Baron, tyskernes legendariske flyver-es. 

I mellemkrigstiden videreførte Sopwith flyproduktion med firmaet Hawker Aircraft Ltd., som blandt andet producerede det kendte jagerfly Hawker Hurricane, som blev brugt under slaget om Storbritannien.

Et af de mest ikoniske fly fra fabrikken var Sea Harrier, som var i stand til at lette og lande vertikalt. Dette fly deltog blandt andet i slaget om Falklandsøerne.

Sopwith var en ivrig sejler og fik bygget yachten Philante. Det blev efter anden verdenskrig overtaget af den norske stat som kongeskib og omdøbt til KS Norge.

Eksterne henvisninger 
 .
 Portrait Sculpture of Thomas Sopwith
 Library of Congress Picture of Tom Sopwith
 Library of Congress Picture of Tom Sopwith on Airplane

Luftfartspionerer
Englændere
Briter i 1900-tallet
Ulkær

Ulkær kan henvise til flere stednavne i Danmark:
 Ulkær (Jernved Sogn) – en bebyggelse i Jernved Sogn, Esbjerg Kommune
 Ulkær (Sindbjerg Sogn) – en bebyggelse og et ejerlav i Sindbjerg Sogn, Hedensted Kommune
 Ulkær (Vendsyssel) – et areal i Em Sogn og Tolstrup Sogn - Hjørring Kommune og Brønderslev Kommune
Symbion

Symbion A/S er et iværksættermiljø for innovative startups og virksomheder i København, Danmark. Iværksættermiljøet har fire lokationer, Symbion på Østerbro, Univate på (Københavns Universitet, Sønder Campus) Islands Brygge, Creators Floor på (Copenhagen Business School) Frederiksberg og COBIS på Nørrebro.

Symbion er et privat aktieselskab ejet af Symbion Fonden, Københavns Universitet, Copenhagen Business School og en række af andre private investorer.

Hos Symbion bor der 450 innovative startups, iværksættere og mindre virksomheder, hvor 260 er lokaliseret på Symbion, 120 på Univate, 20 på Creators Floor og 50 på COBIS. Symbion på Østerbro omfatter 20.000 m². Derudover omfatter Univate 5.000 m², Creators Floor 600 m² og COBIS 12.000 m². Iværksættermiljøet tilbyder et vækstprogram, Accelerace, og virksomhederne i miljøet arbejder primært inden for IoT, AI, hardware, big data, blockchain, SaaS, edtech, agrifood, biotech, healthtech og gaming. 

Navnet "Symbion" stammer fra "Symbiosis" (græsk for symbiose), som var kerneidéen bag virksomheden dengang, den var en forskerpark; et miks af forretning og forskning på en symbiotisk måde.

Symbion faciliterer 

 Coworking
 Fælleskontorer
 Private kontorer
 Mødelokaler
 Professionel sparring
 Professionelle workshops og meetups
 Advisory boards
 Netværksgrupper etc.

Historie 
Grundlagt i 1986 af seks forskere, Symbion var et statsanerkendt "innovationsmiljø" af Uddannelses- og Forskningsministeriet. Denne status betød, at virksomheden Symbion administrerede en uspecificeret mængde penge på vegne af ministeriet. Siden da har en række sub-investeringsselskaber blevet etableret af Symbion, de har været belønnet adskillige gange med officelle anerkendelser og er nu engageret i iværksætteri i hele Danmark.

I 2006 etablerede Symbion f.eks. GazelleGrowth, en sub-virksomhed hvis formål var at internationalisere danske virksomheder, som administrerede mere end 32 milioner dansker kroner på vegne af det danske Uddannelses- og Forskringsministeriere. 

I 2009 etablerede Symbion Copenhagen Bio Science Park (COBIS) i samarbejde med Scion DTU og Incuba Science Park.

Referencer 

 https://symbion.dk
 http://cobis.dk/en
 https://www.accelerace.io
 Symbion Science Park

Iværksætteri
Innovation
Kontorhoteller
Virksomheder i København